**Ministru kabineta rīkojuma „Par plānoto finansējuma apjomu un iznākuma rādītājiem pašvaldībām 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” trešās projektu iesniegumu atlases kārtas „Ieguldījumi degradēto teritoriju revitalizācijā Latgales plānošanas reģiona attīstības programmas pielikumā noteikto teritoriju pašvaldībās" ietvaros” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Eiropas Savienības struktūrfondu un Kohēzijas fonda 2014.-2020.gada plānošanas perioda darbības programma „Izaugsme un nodarbinātība” (turpmāk – darbības programma) paredz 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” (turpmāk – 5.6.2.SAM) ietvaros novirzīt daļu pieejamā finansējuma Latgales plānošanas reģiona pašvaldībām.   Darbības programma paredz, ka 5.6.2. SAM ietvaros Latgales plānošanas reģionā investīcijas plānotas nacionālas un reģionālas nozīmes attīstības centros un to funkcionālās teritorijās (t.sk. novada teritorija ārpus attīstības centra un apkārtējās pašvaldībās).  Šis atbalsts izriet no Nacionālā attīstības plāna 2014.-2020.gadam 392.rindkopas uzdevuma un Reģionālās politikas pamatnostādņu 2013.-2019.gadam 1.pielikuma 1.5.3.uzdevuma, kas paredz atbalsta sniegšanu Austrumu pierobežai kā specifiskai reģionālās politikas mērķteritorijai. Darbības programmas saskaņošanas ar Eiropas Komisiju ietvaros atbalsts Austrumu pierobežai tika paplašināts uz atbalstu visam Latgales plānošanas reģionam un Alūksnes novada pašvaldībai.   1. Informatīvais ziņojums „Par pilsētvides un policentriskās attīstības investīciju ieviešanas principiem Eiropas Savienības fondos 2014.-2020.gadam” (izskatīts Ministru kabineta 2014.gada 23.septembra sēdē, turpmāk – Pilsētvides informatīvais ziņojums).   Pilsētvides informatīvajā ziņojumā noteiktā 5.6.2. SAM ieviešanas shēma paredz, ka Ministru kabinets attiecībā uz Latgales plānošanas reģiona atsevišķo projektu iesniegumu atlases kārtu pieņem lēmumu par finanšu apjomu un rezultātiem, balstoties uz Vides aizsardzības un reģionālās attīstības ministrijas (turpmāk – VARAM) saskaņoto Latgales plānošanas reģiona attīstības programmas pielikumu.   1. Ministru kabineta 2015.gada 10.novembra noteikumi Nr. 645 „Darbības programmas „Izaugsme un nodarbinātība” 5.6.2. specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi” (turpmāk – noteikumi Nr. 645) paredz īstenot SAM trešo projektu iesniegumu atlases kārtu „Ieguldījumi degradēto teritoriju revitalizācijā Latgales plānošanas reģiona attīstības programmas pielikumā noteikto teritoriju pašvaldībās” un noteic tās īstenošanas nosacījumus. 2. Atbalstu Latgales plānošanas reģiona pašvaldībām 5.6.2. SAM ietvaros paredz arī Rīcības plāns Latgales reģiona izaugsmei 2015.–2017.gadam (apstiprināts ar Ministru kabineta 2015.gada 29.aprīļa rīkojumu Nr. 230). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai risinātu Latgales plānošanas reģiona un Austrumu pierobežas izaicinājumus un veicinātu šo teritoriju attīstības potenciāla pilnvērtīgāku izmantošanu, 2014.-2020.gada plānošanas periodā Latgales plānošanas reģiona attīstības programmas pielikumā noteikto teritoriju pašvaldībām darbības programmā ir paredzēts finansējums 5.6.2.SAM ietvaros. Atbilstoši noteikumiem Nr. 645 minētie ieguldījumi tiks īstenoti kā 5.6.2. SAM trešā projektu iesniegumu atlases kārta „Ieguldījumi degradēto teritoriju revitalizācijā Latgales plānošanas reģiona attīstības programmas pielikumā noteikto teritoriju pašvaldībās” līdztekus nacionālas un reģionālas nozīmes attīstības centriem sniegtajam atbalstam (t.i., Daugavpils, Rēzekne, Balvu novads, Krāslavas novads, Līvānu novads, Ludzas novads un Preiļu novads 5.6.2. SAM ietvaros papildus saņems atbalstu 1. un 2.projektu iesniegumu atlases kārtā, kurās kā atbalsta saņēmēji noteikti visi nacionālas nozīmes attīstības centri un reģionālas nozīmes attīstības centri).  Saskaņā ar darbības programmu 5.6.2.SAM ietvaros atbalsts tiks sniegts integrētajās pašvaldību attīstības programmās noteiktajiem prioritārajiem publiskās infrastruktūras investīciju projektiem, kas vērsti uz pilsētvides revitalizācijas veicināšanu, rūpniecisko teritoriju un citu uzņēmējdarbībai plānoto vai izmantoto degradēto (*deprived areas*) teritoriju[[1]](#footnote-1) atjaunošanu, t.sk. attiecināmajās izmaksās paredzēts iekļaut ielu/ceļu, inženierkomunikāciju un ēku būvniecību, pārbūvi un atjaunošanu, aprīkojuma izmaksas (ierobežotā apjomā), kā arī teritorijas attīrīšanu un labiekārtošanu. Sakārtotās degradētās teritorijas tiks pielāgotas jaunu uzņēmumu izvietošanai tajās vai esošo paplašināšanai, lai sekmētu nodarbinātību un ekonomisko aktivitāti pašvaldībās.  5.6.2.SAM trešās projektu iesniegumu atlases kārtas ietvaros varēs pieteikt tikai Latgales plānošanas reģiona attīstības programmas pielikumā iekļautās projektu idejas. Latgales plānošanas reģiona attīstības programmas pielikums sagatavots 2014.gada beigās; 2016.gada 3.februārī Latgales plānošanas reģiona attīstības padomes sēdē tika apstiprināts aktualizētais Latgales plānošanas reģiona attīstības programmas pielikums „Projekti Latgalē un Alūksnes novadā”.  Ņemot vērā 5.6.2.SAM mērķi, trešās projektu iesniegumu atlases kārtas ietvaros finansējums var tikt izmantots:   1. sadarbības projektiem starp nacionālās vai reģionālās nozīmes attīstības centru un tā apkārtējām pašvaldībām; 2. individuāliem nacionālas vai reģionālas nozīmes attīstības centru projektiem.   Paredzot sadarbības projektus, saskaņā ar noteikumiem Nr. 645 tiek ievērots nosacījums, ka pašvaldību sadarbības projektos sadarbības pamatā ir kopīgi sociālekonomiski mērķi un ka projektā ar sadarbības partneri sadarbības partnera statusā iesaista vismaz vienu Latgales plānošanas reģiona pašvaldību, kas nav nacionālas vai reģionālas nozīmes attīstības centrs.  Kā norādīts Pilsētvides informatīvajā ziņojumā, sadarbības projektu iesniedz nacionālas vai reģionālas nozīmes attīstības centra pašvaldība partnerībā ar citām pašvaldībām. Projektā tiek plānoti ieguldījumi gan projekta iesnieguma iesniedzēja pašvaldībā, gan projekta partneru pašvaldībā(s). Projektā iekļauto objektu izvietojums netiek ierobežots – svarīga ir objektu savstarpēja saistība/papildinātība pēc būtības (projektā iekļautajiem objektiem nav jāatrodas tikai uz abu pašvaldību robežas, tie var atrasties jebkur abu pašvaldību teritorijā). Sadarbības projekta īstenošanas gadījumā katrs projekta partneris ieguldījumus veic savā īpašumā esošā infrastruktūrā saskaņā ar noteikumiem Nr. 645.  Saskaņā ar Pilsētvides informatīvajā ziņojumā noteikto 5.6.2. SAM trešās projektu iesniegumu atlases kārtas ieviešana notiek, īstenojot šādus soļus:   1. Latgales plānošanas reģions 5.6.2. SAM trešās projektu iesniegumu atlases kārtas ietvaros pieejamā finansējuma apjoma ietvaros identificē potenciāli atbalstāmās projektu idejas un norāda tās Latgales plānošanas reģiona attīstības programmas pielikumā; 2. VARAM sadarbībā ar nozaru ministrijām sniedz atzinumu un pieņem lēmumu par Latgales plānošanas reģiona attīstības programmas pielikumu, t.sk. iekļauj saskaņojumu par atbalstāmo projekta ideju finanšu un rezultātu kopējo apjomu; 3. pašvaldības izstrādā/pēc nepieciešamības aktualizē[[2]](#footnote-2) un apstiprina pašvaldības attīstības programmu vai tās daļu, ņemot vērā arī Latgales plānošanas reģiona attīstības programmas pielikumu, un iesniedz attīstības programmu VARAM; 4. VARAM, izvērtējot pašvaldību attīstības programmas, attiecībā uz 5.6.2. SAM trešās projektu iesniegumu atlases kārtas ietvaros plānotajiem projektiem izvērtē arī šādus aspektus: 5. vai sadarbības projekta ideja atbilst Latgales plānošanas reģiona attīstības programmas pielikumam un vai papildina un nepārklājas tematiski un laikā ar citiem projektiem nozaru ministriju pārziņā esošo SAM ietvaros; 6. vai attīstības centra attīstības programmā iekļautie sadarbības projekti atbilst tā sadarbības teritorijas interesēm un vai projekts ir atspoguļots gan attīstības centra, gan sadarbības teritorijas attīstības programmā. 7. Reģionālās attīstības koordinācijas padome pieņem lēmumu par finanšu apjomu un rezultātiem[[3]](#footnote-3); 8. Ministru kabinets pieņem lēmumu par finanšu apjomu un rezultātiem, balstoties uz VARAM saskaņoto Latgales plānošanas reģiona attīstības programmas pielikumu un Reģionālās attīstības koordinācijas padomes lēmumu; 9. Pēc Ministru kabineta lēmuma pašvaldības sagatavo projektu iesniegumus. Centrālā finanšu un līgumu aģentūra uzsāk projektu iesniegumu atlasi; 10. Vienošanās par darbību īstenošanu noslēgšana starp Centrālo finanšu un līgumu aģentūru un finansējuma saņēmēju par projekta īstenošanu, ievērojot, ka trešās atlases kārtas ietvaros līdz 2018.gada 31.decembrim 5.6.2.SAM ietvaros plāno ne vairāk kā 49 060 207 euro no Eiropas Reģionālās attīstības fonda finansējuma[[4]](#footnote-4).   Ja 5.6.2. SAM trešās atlases kārtas ietvaros visas pašvaldības savstarpēji vienojas par pašvaldību projektiem, par kuru īstenošanu sadarbības iestāde slēgs vienošanās, nepiemērojot par 6,1% samazinātu ERAF likmi, Latgales plānošanas reģionam pieņemot attiecīgu lēmumu, sadarbības iestāde slēdz vienošanās par 5.6.2. SAM trešās atlases kārtas projektu īstenošanu, nepiemērojot par 6,1% samazinātu ERAF finansējuma likmi, līdz brīdim, kad 5.6.2. SAM trešajā atlases kārtā tiek sasniegts līdz 2018.gada 31.decembrim pieejamais ERAF finansējuma apjoms – 49 060 207 euro. Šādā gadījumā Latgales plānošanas reģions attiecīgo lēmumu iesniedz Reģionālās attīstības koordinācijas padomes sekretariātam, kas par to informē Finanšu ministriju un sadarbības iestādi.  Attiecīgi šis rīkojuma projekts nodrošina iepriekšminētā 6.soļa īstenošanu.  Saskaņā ar Ministru kabineta 2015.gada 27.oktobra noteikumu Nr. 614 „Reģionālās attīstības atbalsta pasākumu īstenošanas, novērtēšanas un finansēšanas kārtība” (turpmāk – noteikumi Nr.614) 5.punktu Reģionālās attīstības koordinācijas padome:   1. izskata un saskaņo nacionālas un reģionālas nozīmes attīstības centru pašvaldību iesniegtos attīstības programmu investīciju plānus (turpmāk – investīciju plāns), izvērtējot to atbilstību pašvaldību attīstības programmām un nodrošinot to atbilstību integrētas pieejas principiem, kā arī izskata projektu ideju konceptus, ko iesniegušas pašvaldības, kurās neietilpst reģionālas nozīmes attīstības centri (89 novadu pašvaldības); 2. izskata un saskaņo pašvaldību iesniegtās projektu idejas, nodrošinot to atbilstību normatīvajiem aktiem par Eiropas Savienības fondu 2014.–2020. gada darbības programmas „Izaugsme un nodarbinātība” specifisko atbalsta mērķu atbalsta piešķiršanu, administrēšanu un uzraudzību, kā arī Eiropas Savienības struktūrfondu un Kohēzijas fonda plānošanas perioda 2014.–2020. gadam plānošanas dokumentiem un pašvaldību attīstības programmām; 3. izvērtē plānotos un veiktos visu veidu ieguldījumus teritorijās, radot priekšnosacījumus visu pašvaldību attīstībai nozīmīgu investīciju projektu koordinētai īstenošanai un teritoriju līdzsvarotai attīstībai, tai skaitā novēršot finanšu avotu pārklāšanās risku.   Saskaņā ar noteikumu Nr. 614 6.punktu Reģionālās attīstības koordinācijas padome atbilstoši plānošanas reģionu un VARAM un nozaru ministriju atzinumiem pieņem lēmumu par projektu ideju Eiropas Reģionālās attīstības fonda finansējuma un sasniedzamo iznākuma rādītāju apjomu pašvaldībās 5.6.2. SAM trešās projektu iesniegumu atlases kārtas ietvaros, balstoties uz Latgales plānošanas reģiona attīstības programmas pielikumu.  Saskaņā ar noteikumu Nr. 614 12.6.punktu Reģionālās attīstības koordinācijas padomes sekretariāts apkopo padomes lēmumus par Eiropas Reģionālās attīstības fonda finansējuma apjomu un sasniedzamajiem iznākuma rādītājiem, pamatojoties uz VARAM saskaņoto Latgales plānošanas reģiona attīstības programmas pielikumu. Izpildot noteikumu Nr. 614 22.punktu, VARAM pēc noteikumu Nr. 614 12.6.apakšpunktā minēto lēmumu apkopošanas ir sagatavojusi šo Ministru kabineta rīkojuma projektu iesniegšanai Ministru kabinetā.  Rīkojuma projekts nosaka plānoto finansējuma apjomu un iznākuma rādītājus pašvaldībām 5.6.2.SAM „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” trešās projektu iesniegumu atlases kārtas „Ieguldījumi degradēto teritoriju revitalizācijā Latgales plānošanas reģiona attīstības programmas pielikumā noteikto teritoriju pašvaldībās” ietvaros (rīkojuma projekta pielikums). Lai novērstu riskus, gadījumā, ja projekta iesniedzējs, iesniedzot projekta iesniegumu, nenodrošinās rīkojuma projekta pielikumā norādītās sasniedzamās iznākumu rādītāju vērtības, VARAM atbilstoši Reģionālās attīstības koordinācijas sēdes lēmumam precizētās attīstības programmas un projektu aprakstus ievietos Reģionālās attīstības koordinācijas padomes serverī, ko attiecīgi sadarbības iestāde varēs izmantot projektu iesniegumu vērtēšanā.  5.6.2. SAM trešās projektu iesniegumu atlases kārtas ietvaros plānotais finansējums ir ne mazāks kā 61 467 090 euro, tai skaitā Eiropas Reģionālās attīstības fonda finansējums – 52 247 026 euro un nacionālais finansējums ne mazāks kā 9 220 064 euro (Eiropas Reģionālās attīstības fonda maksimālā līdzfinansējuma likme – 85%).  Rīkojuma projekta pielikumā norādītais 5.6.2. SAM finansējuma apjoms un iznākuma rādītāji pašvaldībām noteikti, balstoties uz Latgales plānošanas reģiona attīstības programmas pielikumu, tajā norādītajām indikatīvajām projektu idejām un projektu ietvaros plānotajiem sasniedzamajiem rezultātiem.  Latgales plānošanas reģiona attīstības programmas pielikumā norādītās projektu idejas identificētas sadarbībā ar vietējiem uzņēmējiem. Projekti vērsti uz vietējo resursu pilnvērtīgāku izmantošanu, piemēram, kokapstrādes, dārzeņu, augļu, piena, gaļas un zivju pārstrādes, pārtikas ražošanas, bioloģiskās lauksaimniecības, metālapstrādes, dzelzceļa lokomotīvju un ritošā sastāva ražošanas, loģistikas, tūrisma nozaru attīstībai, ražojot produktus ar augstāku pievienoto vērtību un paplašinot uzņēmēju sadarbības tīklus, t.sk. noieta tirgu. Ir norādīti potenciālie komersanti, bet, ja tādu vēl nav, norādītas darbības, ko pašvaldība veiks, lai konkrētā objektā piesaistītu komersantu.  Pozitīvi vērtējama ERAF atbalsta pašvaldībām pievadceļu, stāvlaukumu, ūdensvada, kanalizācijas, siltumtrašu izbūvei un atjaunošanai, elektrības, apgaismojuma ierīkošanai/atjaunošanai, ēku demontāžai, iebūvējamā aprīkojuma iegādei u.c. darbībām norādītā papildinātība/sinerģija ar Eiropas Lauku fonda lauku attīstībai, LEADER un Latvijas Investīciju un attīstības aģentūras atbalstu uzņēmējiem aprīkojuma iegādei u.c. saistītām vajadzībām.  Kopumā ir identificētas projektu idejas 52,24 milj. euro apmērā (ERAF finansējums), provizoriski plānojot sasniegt šādas iznākuma rādītāju vērtības: radītās darbavietas – 861, piesaistītās investīcijas – 60,67 milj. euro, degradētās teritorijas samazinājums – 127,4 ha.  Lielāko daļu projektu veido sadarbības projekti (no 15 projektu idejām tikai 5 ir individuālie projekti), kas liecina par pašvaldību spēju vienoties un strādāt kopīgi teritoriju sociāli ekonomiskās attīstības uzlabošanai.  Vērtējot teritoriāli, ERAF finansējums pa pašvaldību grupām provizoriski sadalās šādi: Daugavpils, Rēzekne - 17,35 milj. euro, Balvu novads, Krāslavas novads, Līvānu novads, Ludzas novads, Preiļu novads, Alūksnes novads - 11,89 milj. euro, pārējie Latgales reģiona novadi - 23,00 milj. euro.  Sasniedzot šādus iznākuma rādītājus, prognozējams, ka projektu īstenošanas teritorijā esošo bezdarbnieku skaits samazināsies par 2-3% (Latgales plānošanas reģionā uz 2016.gada 29.februāri bija 24 716 reģistrēti bezdarbnieki). |
| 3. | Projekta izstrādē iesaistītās institūcijas | VARAM, Latgales plānošanas reģions |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta rīkojuma projekts attiecas uz Latvijas Republikas pašvaldībām un valsts institūcijām. Sekundārās mērķa grupas ir pašvaldību iedzīvotāji un komersanti. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta rīkojuma projektam būs pozitīva ietekme uz tautsaimniecību, jo, izmantojot piešķirto finansējumu, tiks sakārtota pašvaldību infrastruktūra atbilstoši pašvaldību attīstības programmās noteiktajām prioritātēm ekonomisko aktivitāšu veicināšanai. Šie ieguldījumi radīs priekšnoteikumus ekonomiskās aktivitātes paaugstināšanai un jaunu darbavietu radīšanai reģionos.  Administratīvais slogs nemainās – sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 5.6.2.SAM indikatīvais finansējuma sadalījums pa gadiem ir iekļauts MK noteikumu Nr.645 sākotnējās ietekmes novērtējuma ziņojumā (anotācijā). | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts sagatavots, balstoties uz Reģionālās attīstības koordinācijas padomes lēmumu. |
| 2. | Sabiedrības līdzdalība projekta izstrādē | Sk. VI sadaļas 1.punktu. |
| 3. | Sabiedrības līdzdalības rezultāti | Reģionālās attīstības koordinācijas padomes 2016.gada 23.marta sēdē attiecībā uz Latgales plānošanas reģiona attīstības programmas pielikumā noteikto teritoriju pašvaldībām tika izskatīti šādi jautājumi:   1. par Latgales plānošanas reģiona attīstības programmas pielikuma saskaņošanu 5.6.2. SAM īstenošanai, tai skaitā izskatot VARAM un nozaru ministriju atzinumus; 2. par Ministru kabineta rīkojuma projektu „Par finansējuma apjomu un iznākuma rādītājiem pašvaldībām 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” trešās projektu iesniegumu atlases kārtas „Ieguldījumi degradēto teritoriju revitalizācijā Latgales plānošanas reģiona attīstības programmas pielikumā noteikto teritoriju pašvaldībās” ietvaros”.   Reģionālās attīstības koordinācijas padomes 2016.gada 23.marta sēdē vienbalsīgi tika pieņemts lēmums:   1. Saskaņot Latgales plānošanas reģiona attīstības programmas pielikumu „Ieguldījumi degradēto teritoriju revitalizācijā Latgales plānošanas reģiona attīstības programmas pielikumā noteikto teritoriju pašvaldībās” ar nosacījumu, ka Latgales plānošanas reģions sadarbībā ar Latgales plānošanas reģiona attīstības programmas pielikumā noteiktajām pašvaldībām precizēs attīstības programmas pielikumu atbilstoši Reģionālās attīstības koordinācijas padomes precizējumiem un iesniegs līdz š.g. 25.aprīlim Reģionālās attīstības koordinācijas padomes sekretariātam. 2. Reģionālās attīstības koordinācijas padomes sekretariātam turpmāk ziņot par precizējumu veikšanu, t.sk. precizēto Latgales attīstības programmas pielikumu ievietojot Reģionālās attīstības koordinācijas padomes serverī. 3. Saskaņot finansējuma apjoma un iznākuma rādītāju sadalījumu pašvaldībām 5.6.2.SAM „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” trešās projektu iesniegumu atlases kārtas „Ieguldījumi degradēto teritoriju revitalizācijā Latgales plānošanas reģiona attīstības programmas pielikumā noteikto teritoriju pašvaldībās” ietvaros. 4. Balstoties uz saskaņoto finansējuma apjoma un iznākuma rādītāju sadalījumu pašvaldībām 5.6.2.SAM „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” trešās projektu iesniegumu atlases kārtas „Ieguldījumi degradēto teritoriju revitalizācijā Latgales plānošanas reģiona attīstības programmas pielikumā noteikto teritoriju pašvaldībās” ietvaros, VARAM iesniegt Ministru kabinetā noteiktajā kārtībā Ministru kabineta rīkojuma projektu par trešās projektu iesniegumu atlases kārtas finansējuma apjomu un iznākuma rādītājiem pašvaldībām. 5. Ievērojot snieguma ietvarā noteikto 6,1% Eiropas Reģionālās attīstības fonda (turpmāk – ERAF) finansējuma rezervi, līdz brīdim, kad saņemts pozitīvs Eiropas Komisijas lēmums par snieguma ietvara izpildi, sadarbības iestāde slēdz vienošanās par 5.6.2. SAM trešās atlases kārtas projektu īstenošanu kopumā ne vairāk kā par 49 060 207 euro ERAF finansējuma, vienlaikus nodrošinot, ka 6,1% ERAF finansējuma rezerve tiek piemērota katras pašvaldības paredzētā kopējā ERAF finansējuma apmēram. 6. Ja 5.6.2. SAM trešās atlases kārtas ietvaros visas pašvaldības par to savstarpēji vienojas, Latgales plānošanas reģionam pieņemot attiecīgu lēmumu, sadarbības iestāde slēdz vienošanās par 5.6.2. SAM trešās atlases kārtas projektu īstenošanu, nepiemērojot par 6,1% samazinātu ERAF finansējuma likmi, līdz brīdim, kad 5.6.2. SAM trešajā atlases kārtā tiek sasniegts līdz 2018.gada 31.decembrim pieejamais ERAF finansējuma apjoms – 49 060 207 euro. Šādā gadījumā Latgales plānošanas reģions attiecīgo lēmumu iesniedz Reģionālās attīstības koordinācijas padomes sekretariātam, kas par to informē sadarbības iestādi. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta rīkojuma izpildi nodrošinās VARAM, Reģionālās attīstības koordinācijas padome un Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas IV un V sadaļa – projekts šo jomu neskar.

Vides aizsardzības un

reģionālās attīstības ministrs K. Gerhards

Valsts sekretāra vietā – valsts sekretāra vietniece A.Ozola

10.05.2016. 13:05

2887

J.Butņicka, 67026931

[jevgenija.butnicka@varam.gov.lv](mailto:jevgenija.butnicka@varam.gov.lv)

1. Saskaņā ar Partnerības līgumā Eiropas Savienības investīciju fondu 2014.-2020.gada plānošanas periodam ietverto definīciju degradētā teritorija ir vieta vai pilsētas daļa, kas līdzšinējā laikā ir izmantota, apbūvēta vai plānota komercdarbības aktivitātēm, bet šobrīd tur komercdarbības aktivitātes un nodarbinātība nav apmierinošā līmenī. Teritorijas vai tajās esošie objekti ir pilnībā vai daļēji pamesti vai nolaisti, vai arī piesārņoti. [↑](#footnote-ref-1)
2. Pašvaldības atkarībā no situācijas var veikt pašvaldības attīstības programmas izstrādi vai tās aktualizāciju vai aktualizēt tikai attīstības programmas atsevišķās daļas – rīcību un investīciju plānus. [↑](#footnote-ref-2)
3. Šis solis noteikts noteikumu Nr. 614 6.punktā. [↑](#footnote-ref-3)
4. Saskaņā ar noteikumu Nr.645 “15.punktā noteikto. [↑](#footnote-ref-4)